Ύστερα από ένα τέταρτο του αιώνα στο διάστημα,
το Χαμπλ κατέγραψε ένα εντυπωσιακό κοσμικό τοπίο για να αποτελέσει το κεντρικό θέμα της εικόνας για την 25η του επέτειο.
Μία νέα προσθήκη στην επική συλλογή εντυπωσιακών εικόνων του Σύμπαντος από το Χαμπλ.
Επεισόδιο 84: Έναστρο στιγμιότυπο για την 25ετία του Χαμπλ
Κάθε χρόνο, μία από τις καλύτερες εικόνες του Χαμπλ επιλέγεται για να εορταστεί η επέτειος εκτόξευσης του τηλεσκοπίου:
24 Απριλίου 1990.
Πολλές από αυτές τις επετειακές εικόνες είναι πραγματικά θεαματικές.
Για παράδειγμα αυτή για την 8η επέτειο του, μία πολύχρωμη εικόνα του Κρόνου.
Ή αυτή την Τολκιανή εικόνα του Νεφελώματος της Τρόπιδος για τον εορτασμό των 20 χρόνων του.
Το πιο λεπτεπίλεπτο γαλαξιακό ρόδο την επόμενη χρονιά.
Και η διάστικτη με άστρα εικόνα του Νεφελώματος Ταραντούλα, παρουσιάστηκε το 2012.
Το Χαμπλ μερικές φορές παρατηρεί ξανά δημοφιλείς περιοχές, όπως το Νεφέλωμα της Κεφαλής του Ίππου για παράδειγμα.
Το 2001, το Χαμπλ μας παρουσίασε αυτή τη σκοτεινή άποψη του αστρικού νέφους για να εορτάσει τα έντεκα χρόνια λειτουργίας του.
Κάπου 12 χρόνια αργότερα, μία νέα υπέρυθρη εικόνα του ίδιου νεφελώματος τίμησε τα 23 χρόνια του.
Αυτή η εικόνα εμφανίζει μία πιο εύθραυστη δομή, με λεπτεπίλεπτες πινελιές ροδόχρωμου αερίου.
Φέτος, μουσεία, κέντρα επιστημών, πλανητάρια και άλλοι επιστημονικοί οργανισμοί από όλη την Ευρώπη
συμμετέχουν στην ταυτόχρονη αποκάλυψη της εικόνας της 25ης επετείου:
Το εκθαμβωτικό Westerlund 2!
Το Westerlund 2 είναι ένα νεαρό ανοικτό σμήνος -
μία πλούσια συλλογή λαμπρών νέων άστρων χαλαρά αλληλεπιδρώντα μεταξύ τους.
Βρίσκεται σε απόσταση 26.000 ετών φωτός από τη Γη, κοντά σε ένα γιγάντιο νέφος αερίου και σκόνης γνωστό ως RCW 49.
Δεν πρόκειται για ένα απλό αστρικό σμήνος. Περιέχει μερικούς αστέρες πραγματικά βαρέων βαρών.
Μερικοί από τους κατοίκους του είναι από τα λαμπρότερα, θερμότερα και μεγαλύτερης μάζας άστρα που έχουν ανακαλυφθεί.
Τα άστρα στο σμήνος είναι τόσο δραστήρια ώστε οι βίαιοι αστρικοί τους άνεμοι απομακρύνουν πολλή από την σκόνη που τα περιβάλλει,
καθώς και τις τεράστιες ιονισμένες συγκεντρώσεις αερίου του RCW 49.
Αυτή η δραστηριότητα ευθύνεται για τα παράξενα όσο και υπέροχα σχήματα και χρώματα στα νέφη αερίου και σκόνης σε αυτή τη νέα εικόνα.
Ένα εντυπωσιακό κοσμικό τοπίο, άξιο να τιμήσει τα 25 χρόνια του αγαπημένου μας διαστημικού τηλεσκοπίου.
Προσμένουμε πολλές ακόμη επετειακές εικόνες για το μέλλον!
Το Hubblecast είναι μία παραγωγή του ESA/Hubble στο Ευρωπαϊκό Νότιο Αστεροσκοπείο στη Γερμανία.